בהשלמת העסקה מימשה חריש המאוחדת אופציה שרכשה מאשדר בתחילת חודש מאי לרכישת מתחם בן 490 יח”ד שאשדר זכתה בו במכרז חריש בתחילת השנה. המתחם המדובר הינו המתחם השלישי בגודלו בעיר חריש וזהו המתחם השני בעיר ששווק במשותף ע”י “חריש הירוקה” ו”מנהל מגורים ישראל”, היזמיות מאחורי עמותת הרכישה.
עמותת חריש המאוחדת תשלם לאשדר 70 מיליון ₪, 35 מיליון ₪ על הקרקע ו-35 מיליון ₪ על הוצאות הפיתוח ששילמה אשדר כחלק מתנאי המכרז. העסקה צפויה להניב לאשדר רווח של 32 מיליון ₪ ומשקפת עלות של כ-170 אלף ₪ כולל מע”מ לקרקע ליחידת דיור.
יחד עם המתחם של עמותת נאות חנן, המונה כ-630 יחידות דיור, עלה מניין הדירות ששווקו עד כה בחריש לכ-1,700 יח”ד שרובן המוחלט שווקו לציבור החילוני והדתי לאומי.